turjo4nis/wikipedia-bn-dump-20250701 huggingface dataset:
মধুসূদন রেগে

মধুসূদন রামচন্দ্র রেগে (; জন্ম: ১৮ মার্চ, ১৯২৪ - মৃত্যু: ১৬ ডিসেম্বর, ২০১৩) তৎকালীন ব্রিটিশ ভারতের পানভেল এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৯ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মহারাষ্ট্র দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন মধুসূদন রেগে।

প্রথম-শ্রেণীর ক্রিকেট 
১৯৪৪-৪৫ মৌসুম থেকে ১৯৫৪-৫৫ মৌসুম পর্যন্ত মধুসূদন রেগে’র প্রথম-শ্রেণীর খেলোয়াড়ী জীবন চলমান ছিল। সবটুকু সময়ই মহারাষ্ট্র দলের পক্ষে খেলেছিলেন তিনি।

১৯৪৮-৪৯ মৌসুমে বোম্বের বিপক্ষে ১৩৩ ও ১০০ রান সংগ্রহ করেছিলেন। প্রায় এক দশকব্যাপী প্রথম-শ্রেণীর খেলোয়াড়ী জীবনে ছয় সেঞ্চুরি সহযোগে ৩৭.২৬ গড়ে ২,৩৪৮ রান তুলেন। ১৯৫১-৫২ মৌসুম থেকে ১৯৫৪-৫৫ মৌসুমে অবসর গ্রহণের পূর্ব-পর্যন্ত মহারাষ্ট্র দলের অধিনায়কের দায়িত্ব পালন করেছিলেন। ১৯৫৩-৫৪ মৌসুমে রঞ্জী ট্রফিতে গুজরাতের বিপক্ষে ব্যক্তিগত সর্বোচ্চ ১৬৪ রান তুলেন।

১৯৫১-৫২ মৌসুমে মেরিলেবোন ক্রিকেট ক্লাব (এমসিসি) ভারত গমন করে। মহারাষ্ট্রের সদস্যরূপে সফররত দলটির বিপক্ষে ব্যাটিং উদ্বোধনে নেমে ১৩৩ রান তুলেন। অথচ, তার দল মাত্র ২৪৯ রানে গুটিয়ে যায়। এরপর বোলিং করতে এসে প্রথম ভারতীয় ক্রিকেটার হিসেবে বল ছোঁড়ার দায়ে অভিযুক্ত হন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মধুসূদন রেগে। ২৭ জানুয়ারি, ১৯৪৯ তারিখে চেন্নাইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

খেলায় তিনি ১৫ ও ০ রান তুলেন। উভয় ইনিংসেই প্রায়র জোন্সের শিকারে পরিণত হন।

১৬ ডিসেম্বর, ২০১৩ তারিখে ৮৯ বছর বয়সে মধুসূদন রেগে’র দেহাবসান ঘটে।

তথ্যসূত্র

আরও দেখুন 
 গুলাম আহমেদ
 হিন্দু ক্রিকেট দল
 এক টেস্টের বিস্ময়কারী
 বিজিয়ানাগ্রামের মহারাজকুমার
 ভারতীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯২৪-এ জন্ম
২০১৩-এ মৃত্যু
দক্ষিণাঞ্চলের ক্রিকেটার
পশ্চিম অঞ্চলের ক্রিকেটার
ভারতীয় ক্রিকেটার
ভারতের টেস্ট ক্রিকেটার
মহারাষ্ট্রের ক্রিকেটার
হিন্দুর ক্রিকেটার
নবি মুম্বইয়ের ব্যক্তি
মহারাষ্ট্র থেকে আগত ক্রিকেটার
শৌরীন্দ্রমোহন ঠাকুর

শৌরীন্দ্রমোহন ঠাকুর (১৮৪০ — ৫ জুন, ১৯১৪) একজন বাঙালী সঙ্গীতজ্ঞ ও সাহিত্যিক।

প্রাথমিক জীবন
১৮৪০ সালে কলকাতা পাথুরিয়াঘাটার ঠাকুর পরিবারে তার জন্ম হয়। তার পিতার নাম হর কুমার ঠাকুর। মাতা শিবসুন্দরী। শৌরীন্দ্রমোহন কলকাতার প্রেসিডেন্সী কলেজে পড়াশোনা করেন। তিনি সঙ্গীত গুরু লক্ষ্মীপ্রসাদ মিশ্র ও  ক্ষেত্রমোহন গোস্বামীর কাছে সঙ্গীতের তালিম নিয়েছিলেন।

অবদান
শৌরীন্দ্রমোহন ছিলেন বাংলার সঙ্গীত সংস্কৃতির অন্যতম আদিপুরুষ এবং পাশ্চাত্য সঙ্গীত ও বঙ্গীয় সঙ্গীতের সমন্বয় সাধক। বাংলার সঙ্গীত ও নাট্য আলোচনার জগতে তার বহুল অবদান আছে। হিন্দুসংগীতের পুনরুদ্ধার ও বহুল প্রচারের জন্য সর্বদা সচেষ্ট ছিলেন। ইংরেজিসংগীত এবং আর্যসংগীত বিষয়ক  বহু মূল্যবান গ্রন্থ ও হস্তলিপি সংগ্রহ করে হিন্দু সংগীতশিক্ষার উপযোগী বহু গ্রন্থ প্রচার করেছেন। ১৮৭১ সালে হিন্দুমেলা উৎসবে তিনি সঙ্গীত-বিষয়ে প্রথম বক্তৃতা দেন। প্রকাশ্য সভায় বাংলায় সংগীত আলোচনার তিনিই পথ প্রদর্শক।  তিনি ১৮৭১ সালে বঙ্গ সঙ্গীত বিদ্যালয় ও ১৮৮১ সালে বেঙ্গল একাডেমি অফ মিউজিক নামক দুটি সঙ্গীত প্রতিষ্ঠান তৈরি করেন। তার এই অবদানের স্বীকৃতিস্বরূপ ১৮৭৫ সালে ফিলাডেলফিয়া বিশ্ববিদ্যালয় ভারতের প্রথম নাগরিক হিসাবে তাঁকে ‘ডক্টর অব মিউজিক’ উপাধি দেয়। শৌরীন্দ্রমোহন ১৮৮০ সালে এফআরএ এসসিআইই উপাধি ও ১৮৮৪ সালে নাইট উপাধিতে ভূষিত হন। কলকাতা বিশ্ববিদ্যালয় তাঁকে ফেলোশিপ প্রদান করে। ১৮৯৬ সালে অক্সফোর্ড বিশ্ববিদ্যালয় তাঁকে ‘ডক্টর অব মিউজিক’ উপাধিতে ভূষিত করে। শৌরীন্দ্রমোহন প্রচুর বাংলা ও ইরেজি গ্রন্থের রচয়িতা।

রচনা
 ভূগোল ও ইতিহাস ঘটিত বৃত্তান্ত (১৮৫৪)
 মুক্তা ফল (১৮৫৪)
 হারমোনিয়ম সূত্র (১৮৭৪)
 সঙ্গীতশাস্ত্র প্রবেশিকা (১৮৭৭)
 ভারতীয় নাট্য রহস্য (১৮৭৭)
 ভিক্টোরিয়া গীতিমালা (১৮৭৬)\
 জাতীয় সঙ্গীত বিষয়ক প্রস্তাব (১৮৭৬)
 যন্ত্র কোষ (১৮৭৬)
 মৃদঙ্গ মঞ্জরী (১৮৮০)
 রসাবিষ্কারক বৃন্দক (১৮৮০)
 এ্কতান
 মনিমালা
 A Brief History of Tagore Family
 Hindu Music From Various Authors 
 Eight Tunes etc
 The principle Avataras of the Hindus
 The Five Principle Musicians of the Hindus
 The Dramatic Sentiments of Aryas
 The Eight Principle Rasas of the Hindus

সম্মাননা
সংগীতের জন্য তিনি ভারতবাসীদের মধ্যে যেমন  প্রথম ডক্টর অফ মিউজিক উপাধি লাভ করেছেন অক্সফোর্ড বিশ্ববিদ্যালয় থেকে তেমনই বহু সম্মান লাভ করেছেন দেশ-বিদেশ হতে। যেমন-
 পারস্যের শাহ্ তাঁকে নবাব শাহজাদা উপাধি প্রদান করেন।
  কলকাতা বিশ্ববিদ্যালয়ের সদস্য ও জাস্টিস অফ দি পিসহন।
 ১৮৮০ সালে  ব্রিটিশ সরকারের সি.আই.ই. এবং পরে রাজা
 ১৮৮৪ সালে নাইট ব্যাচেলর অফ দ্য ইউনাইটেড কিংডম
দাতা হিসাবেও তার বিশেষ খ্যাতি ছিল। সংস্কৃত কলেজে বৃত্তি ও মাসিক সাহায্যদান, বরিশালে বালিকা বিদ্যালয়ের জন্য ভূমিদান এবং লেডি ডাফরিন হাসপাতাল ও আলবার্ট ভিক্টর কুষ্ঠাশ্রম প্রতিষ্ঠার জন্য প্রচুর অর্থ দান করেছিলেন। গঙ্গাসাগর দ্বীপে পিতার নামে পুষ্করিণী ও বরানগরে রাস্তা তৈরি করেন।

তথ্যসূত্র

১৮৪০-এ জন্ম
১৯১৪-এ মৃত্যু
কলকাতা জেলার ব্যক্তি
ভারতীয় সঙ্গীতজ্ঞ
বাঙালি সঙ্গীতজ্ঞ
বাঙালি সাহিত্যিক
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
ঠাকুর পরিবার
কলকাতার পণ্ডিত
ভারতীয় বিদ্যালয় ও কলেজের প্রতিষ্ঠাতা
বাঙালি জমিদার
ভারতের ইংরেজি ভাষার লেখক
কলকাতার সঙ্গীতজ্ঞ
ব্রিটিশ ভারতীয় ব্যক্তি
২০১৮–১৯ বুন্দেসলিগা

২০১৮–১৯ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫৮তম মৌসুম ছিল। এই মৌসুমটি ২০১৮ সালের ২৪শে আগস্ট তারিখে শুরু হয়ে ২০১৯ সালের ১৮ই মে তারিখে সম্পন্ন হয়েছিল। পূর্ববর্তী মৌসুমে একটি পরীক্ষামূলক ভিত্তিতে ব্যবহার পর আইএফএবির অনুমোদনের পর বুন্দেসলিগায় আনুষ্ঠানিকভাবে ভিডিও সহকারী রেফারি পদ্ধতিটি ব্যবহার করা হয়েছিল। বায়ার্ন মিউনিখের জার্মান আক্রমণভাগের খেলোয়াড় থমাস মুলার এই মৌসুমের প্রথম গোল করেছিলেন।

বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০১৭–১৮ মৌসুমে ৮৪ পয়েন্ট অর্জন করে এই প্রতিযোগিতার ইতিহাসে ২৭তম বারের মতো শিরোপা জয়লাভ করেছিল।

এই মৌসুমে ৭৮ পয়েন্ট অর্জন করে বায়ার্ন মিউনিখ ২৮তম বারের মতো বুন্দেসলিগা এবং ২৯তম বারের মতো জার্মান শিরোপা জয়লাভ করেছিল। বায়ার্ন মিউনিখের পোলীয় আক্রমণভাগের খেলোয়াড় রবের্ত লেভানদোভস্কি ২২ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।

দল
২০১৭–১৮ মৌসুম শেষে ফর্টুনা ডুসেলডর্ফ এবং নুর্নবার্গ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে কলন এবং হামবুর্গার বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে ভলফসবুর্গ ২. বুন্দেসলিগায় তৃতীয় স্থান অধিকারী ক্লাব হলস্টাইন কিলের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে ভলফসবুর্গ বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

পয়েন্ট তালিকা

ফলাফল

শীর্ষ গোলদাতা

তথ্যসূত্র

বহিঃসংযোগ

   
 ডিএফবিতে বুন্দেসলিগা  

বুন্দেসলিগার মৌসুম
১
জার্মানি
জিতেন্দ্রনাথ ভট্টাচার্য

জিতেন্দ্রনাথ ভট্টাচার্য (১৮৭৭—১৯৩৮) একজন সেতারবাদক ও বাঙালি সঙ্গীতজ্ঞ।

অবদান
জিতেন্দ্রনাথ ব্রিটিশ ভারতে নদীয়া জেলার রানাঘাটে জন্মগ্রহণ করেন। তার পিতা বিখ্যাত সঙ্গীতজ্ঞ বামাচরণ ভট্টাচার্য। তিনি পিতার কাছে ব্যাকরণ, কাব্যশাস্ত্র, সেতার ও সুরবাহার বাদন শেখেন। জিতেন্দ্রনাথ আলাপ ও জোড়ের জন্য বিখ্যাত ছিলেন। রাজপুতনার বাণেশ্বরের মহারাওয়াল পৃথ্বী সিং বাহাদুর পুরস্কার, আজিমগঞ্জ জমিদার এম নহর বাহাদুর স্বর্ণপদক, পুরন চাঁদ নাহার স্বর্ণপদক ও মুঙ্গেরের রাজা দেবকিনন্দন প্রসাদ সিং-এর কাছ থেকে স্বর্ণপদক পান তিনি। তিনি সংগীত সংঘ মহাবিদ্যালয়ের সিনিয়র শিক্ষক ছিলেন।

তথ্যসূত্র

১৮৭৭-এ জন্ম
১৯৩৮-এ মৃত্যু
ভারতীয় সঙ্গীতজ্ঞ
বাঙালি সঙ্গীতজ্ঞ
সেতার বাদক
নদিয়া জেলার ব্যক্তি
কৈচর রেলওয়ে স্টেশন

কৈচর রেলওয়ে স্টেশন হল পূর্ব রেল-এর অন্তর্গত অঞ্চলের হাওড়া রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় বর্ধমান-কাটোয়া লাইনের ওপর অবস্থিত।

ইতিহাস
১৯১৫ সালের ১ ডিসেম্বর ম্যাকলিয়ড লাইট রেলওয়ে কোম্পানী বর্ধমান জংশন থেকে কাটোয়া অবধি লাইন প্রস্তুত করে। ১৯৬৬ সালে এই রেলপথটি পূর্ব রেলওয়ে অধিগ্রহন করে। ২০১০ সাল থেকে ন্যারো গেজ রেলপথটি ব্রডগেজে রূপান্তরিত করার কাজ শুরু হয়। বর্ধমান থেকে বলগোনা রেলওয়ে স্টেশন পর্যন্ত ২০১৪ সালে এবং বলগোনা হতে কাটোয়া রেলওয়ে জংশন পর্যন্ত লাইনটি ২০১৮ সালে সম্পূর্ণ হয়।

তথ্যসূত্র

পূর্ব বর্ধমান জেলার রেলওয়ে স্টেশন
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হাওড়া রেলওয়ে বিভাগ
১৯১৫-এ ভারতে প্রতিষ্ঠিত
১৯১৫-এ ভারতে চালু রেলওয়ে স্টেশন
বনকাপাসী রেলওয়ে স্টেশন

বনকাপাসী রেলওয়ে স্টেশন হল পূর্ব রেল-এর অন্তর্গত অঞ্চলের হাওড়া রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় বর্ধমান-কাটোয়া লাইনের ওপর অবস্থিত।

ইতিহাস
১৯১৫ সালের ১ ডিসেম্বর ম্যাকলিয়ড লাইট রেলওয়ে কোম্পানী বর্ধমান জংশন থেকে কাটোয়া অবধি লাইন প্রস্তুত করে। ১৯৬৬ সালে এই রেলপথটি পূর্ব রেলওয়ে অধিগ্রহণ করে। ২০১০ সাল থেকে ন্যারো গেজ রেলপথটি ব্রডগেজে রূপান্তরিত করার কাজ শুরু হয়। বর্ধমান থেকে বলগোনা রেলওয়ে স্টেশন পর্যন্ত ২০১৪ সালে এবং বলগোনা হতে কাটোয়া রেলওয়ে জংশন পর্যন্ত লাইনটি ২০১৮ সালে সম্পূর্ণ হয়।

তথ্যসূত্র

পূর্ব বর্ধমান জেলার রেলওয়ে স্টেশন
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হাওড়া রেলওয়ে বিভাগ
১৯১৫-এ ভারতে প্রতিষ্ঠিত
১৯১৫-এ ভারতে চালু রেলওয়ে স্টেশন
শিলমাড়িয়া ইউনিয়ন

শিলমাড়িয়া বাংলাদেশের রাজশাহী জেলার অন্তর্গত পুঠিয়া উপজেলার একটি ইউনিয়ন।

আয়তন 
 ৪২.১৭

প্রশাসনিক কাঠামো 
শিলমাড়িয়া ইউনিয়ন পুঠিয়া উপজেলার আওতাধীন একটি ইউনিয়ন পরিষদ।  জাতীয় সংসদের ৫৬নং নির্বাচনী এলাকা রাজশাহী-৫ এর অংশ। এ ইউনিয়নের প্রশাসনিক কার্যক্রম পুঠিয়া উপজেলার আওতাধীন

জনসংখ্যার উপাত্ত 
২০১১ সালের আদমশুমারি অনুযায়ী শিলমাড়িয়া ইউনিয়নের মোট জনসংখ্যা ৪২,১৬৯ জন।

শিক্ষা 
পচামাড়িয়া বহুমুখী উচ্চ বিদ্যালয়

পচামাড়িয়া ডিগ্রি কলেজ 

সাতবাড়িয়া উচ্চ বিদ্যালয়

মোল্লাপাড়া প্রাথমিক বিদ্যালয়

যোগাযোগ ব্যবস্থা

জনপ্রতিনিধি  

 বর্তমান চেয়ারম্যান: জনাব মোঃ সাজ্জাদ হোসেন মুকুল

আরও দেখুন 
পুঠিয়া উপজেলা
রাজশাহী জেলা

তথ্যসূত্র

বহিঃসংযোগ 

পুঠিয়া উপজেলার ইউনিয়ন
স্টারকেড (২০১৮)

স্টারকেড একটি পেশাদার কুস্তি সরাসরি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৮ সালের ২৪শে নভেম্বর তারিখে মার্কিন যুক্তরাষ্ট্রের ওহাইওর ওহাইওর ইউএস ব্যাংক এরিনায় অনুষ্ঠিত হয়েছিল এবং ২০১৮ সালের ২৫শে নভেম্বর তারিখে ডাব্লিউডাব্লিউই নেটওয়ার্কে প্রচারিত হয়েছিল। এটি স্টারকেড কালানুক্রমিকের অধীনে প্রচারিত বিশতম অনুষ্ঠান ছিল। এই অনুষ্ঠানে হল অফ ফেমার রিক ফ্লেয়ার উপস্থিত হয়েছিলেন।

৭টি অন্ধকার ম্যাচ সহ মূল অনুষ্ঠান মিলিয়ে মোট ১১টি ম্যাচ এই অনুষ্ঠানে অনুষ্ঠিত হয়েছিল; যার মধ্যে ৪টি ম্যাচ ডাব্লিউডাব্লিউই নেটওয়ার্কে প্রদর্শন করা হয়েছিল। এই অনুষ্ঠানের সর্বশেষ শেষ ম্যাচে এ জে স্টাইলস স্টিল কেজ ম্যাচে সামোয়া জোকে সাবমশিনের মাধ্যমে হারিয়েছে।

ফলাফল

তথ্যসূত্র

বহিঃসংযোগ
 

২০১৮-এ ওহাইও
সিনসিনাটিতে ঘটনা
স্টারকেড
সিনসিনাটিতে পেশাদার কুস্তি
২০১৮-এ ডাব্লিউডাব্লিউই নেটওয়ার্কের অনুষ্ঠান
নভেম্বর ২০১৮-এ মার্কিন যুক্তরাষ্ট্রে ঘটনা
পাইন (পদবি)

পাইন হলো ওড়িশার উৎকল ব্রাহ্মণদের একটি ভারতীয় হিন্দু উপাধি।

পাইন উপাধি সম্পর্কে 
পাইন (হিন্দি: पाइन) (ওড়িয়া-) এর উপাধি হয় উৎকল ব্রাহ্মণ বেশিরভাগই পাওয়া ওড়িশা, পশ্চিমবঙ্গ এবং খুব কমই ভারতের এবং বিদেশে অন্যান্য অংশে পাওয়া যায়। তারা সৎ, ধার্মিক এবং মহৎ ব্রাহ্মণ। তাঁরা ঈশ্বরের সেবা, মন্দিরের উপাসনাকে আরও বেশি গুরুত্ব দেন। তাদের মধ্যে কিছু পুরোহিত হিসাবে কাজ করেন । তাঁদের মধ্যে কিছু ব্যবসা এবং কৃষি এবং অন্যান্য পেশায় নিযুক্ত রয়েছেন। তাঁরা হ'ল অত্যন্ত সম্মানিত সম্প্রদায় এবং প্রভু জগন্নাথের প্রতি অনুগত।

পাইন উপাধির উৎস 
পাইন উপাধির উৎপত্তি সম্পর্কে উৎকল ব্রাহ্মণদের মধ্যে বিভিন্ন মতামত রয়েছে, তাই পাইন উপাধির উৎস সম্পর্কে ব্যাখ্যা করা খুব কঠিন, তবে সাধারণভাবে গৃহীত মতামত অনুসারে পাইন শব্দটি সম্ভবত উদ্ভূত হওয়ার সম্ভাবনা রয়েছে  পানিয়ারি শব্দ থেকে  ঈশ্বর জগন্নাথের পূজা উপাসনার সময় উৎকল ব্রাহ্মণ পুরোহিত যারা ভগবান জগন্নাথকে পান বা নৈবেদ্য অর্পণ করেন  তাদের পানিয়ারি বলা হয়।

পানিয়ারী ভারতের উৎকল ব্রাহ্মণ সম্প্রদায়ের সেবায়েতা (পুরোহিত) এর একটি অংশ। তাঁরা সৎ, ধার্মিক এবং মহৎ ব্রাহ্মণ। উৎকল ব্রাহ্মণ পাইন হলেন তাঁরা যারা পবিত্রতা, সত্য, ন্যায়বিচার, সৎকর্মের পথে চলেন। তাঁরা হলেন অত্যন্ত সম্মানিত সম্প্রদায় এবং ঈশ্বরের প্রতি নিবেদিত। এখানে উল্লেখ করা প্রাসঙ্গিক যে পাইনের বর্ণ বা পরিবার নেই। এটি কেবল একটি শিরোনাম। অন্য মতে, কম গ্রহণযোগ্য মতামত শব্দ শব্দটি পানী শব্দ থেকে উদ্ভূত হওয়ার সম্ভাবনা রয়েছে।

উল্লেখযোগ্য ব্যক্তি 
 গণেশ পাইন, চিত্রকর 
 বেদব্রত পাইন, চলচ্চিত্র নির্মাতা

তথ্যসূত্র 

পদবিসমূহ
হিন্দু উপাধি
জিউপাড়া ইউনিয়ন

জিউপাড়া বাংলাদেশের রাজশাহী জেলার অন্তর্গত পুঠিয়া উপজেলার একটি ইউনিয়ন।

আয়তন

প্রশাসনিক কাঠামো 
জিউপাড়া ইউনিয়ন পুঠিয়া উপজেলার আওতাধীন একটি ইউনিয়ন পরিষদ।  জাতীয় সংসদের ৫৬নং নির্বাচনী এলাকা রাজশাহী-৫ এর অংশ। এ ইউনিয়নের প্রশাসনিক কার্যক্রম পুঠিয়া উপজেলার আওতাধীন

জনসংখ্যার উপাত্ত 
২০১১ সালের আদমশুমারি অনুযায়ী জিউপাড়া ইউনিয়নের মোট জনসংখ্যা ৪০,৪১০ জন।

শিক্ষা

যোগাযোগ ব্যবস্থা

জনপ্রতিনিধি  

 বর্তমান চেয়ারম্যান: জনাবা হোসনেয়ারা

আরও দেখুন 
পুঠিয়া উপজেলা
রাজশাহী জেলা

তথ্যসূত্র

বহিঃসংযোগ 

পুঠিয়া উপজেলার ইউনিয়ন
সহীহ হাদীস

সহীহ বা সহিহ (আরবী: صحيح) অর্থ: শুদ্ধ, নির্ভুল, সুস্থ, সত্য, সঠিক।  সহীহ হাদীস হলো শুদ্ধ হাদীসঃ অত্যন্ত সৎ ও সুযোগ্য রাবীদের বর্ণিত অবিচ্ছিন্ন সনদসম্বলিত (মুত্তাসিল) হাদীস।

উলুমুল হাদীসের পরিভাষায় সহীহ বলা হয় ঐ হাদীসকে যে হাদীসের বর্ণনাকারীরা আদিল বা ন্যায়পরায়ণ ও পূর্ণ আয়ত্তশক্তির অধিকারী হন এবং সনদটি শায বা ত্রুটিপূর্ণ নয়।

সহীহের প্রকারভেদ 
সহীহ দুই প্রকার:

 সহীহ লি যাতিহী
 সহীহ লি গয়রিহী

শর্তাবলী 
সহীহ হাদীস হওয়ার জন্য বর্ণনাকারীর জন্য কিছু গুনাবলী বা শর্তাবলী পাওয়া আবশ্যক-

 অবিচ্ছিন্ন সনদ হওয়া: অর্থাৎ হাদীসের সনদ শুরু থেকে শেষ পর্যন্ত প্রত্যেক বর্ণনাকারী প্রত্যক্ষভাবে হাদীস শুনেছেন এবং কোনও বর্ণনাকারী কোথাও রহিত হয়নি। 
 ন্যায়পরায়ণ হওয়া: অর্থাৎ প্রত্যেক বর্ণনাকারী একজন মুসলমান, জ্ঞানসম্পন্ন, প্রাপ্তবয়স্ক হওয়া এবং তার মধ্যে ফাসেকী না পাওয়া। অন্যভাবে বলা যায়- উন্নত চরিত্রের ব্যক্তি। 
 স্মৃতিশক্তির অধিকারী হওয়া: প্রত্যেক বর্ণনাকারীর স্মৃতিশক্তি প্রবল হতে হবে। হাদীসটির স্মরণ রাখার ক্ষেত্রে কোনও অবহেলা ও অসতর্কতা না থাকা। 
 ত্রুটিপূর্ণ না হওয়া: হাদীসের বর্ণনাকারীর মধ্যে কোন সূক্ষ্ম দোষত্রুটি থাকতে পারবে না। 
 শায না হওয়া: যে হাদীসের মধ্যে নির্ভরযোগ্য বর্ণনাকারী তার থেকে অধিক নির্ভরযোগ্য বর্ণনাকারী বিরোধিতা না করা।

সহীহ হাদিসের বিধান 
সঠিক হাদীসের অনুসরণ করা ওয়াজিব এবং এ জাতীয় হাদীস শরীয়তের অন্যতম দলীল।

আরও দেখুন
 সহীহ হাদীস বিশ্বকোষ

তথ্যসূত্র 

হাদিস
রানার অটোমোবাইলস

রানার অটোমোবাইলস লিমিটেড  (আরএল) বাংলাদেশের মোটরসাইকেল প্রস্তুতকারক।  রানার মোটরসাইকেল বিভাগে বাজারের শীর্ষস্থানে রয়েছে।  রানার বিভিন্ন সক্ষমতার এবং মডেলের বিভিন্ন মোটরসাইকেল সারাদেশে ও বিদেশেও সরবরাহ করছে।  পণ্যগুলি প্রান্তিক ক্রেতাদের এবং কর্পোরেট ক্লায়েন্টদের কাছে ডিলারের মাধ্যমে, কোম্পানির মালিকানাধীন সংস্থা পরিচালিত (সিওসিও) স্টোরগুলির মাধ্যমে এবং দরপত্রের মাধ্যমে এবং সম্প্রতি অনলাইন মাধ্যমেও বিক্রয় করা হচ্ছে।

বাংলাদেশে মোটরসাইকেলের বাজার দিন দিন বাড়ছে, সাধারণ জনগণের তথা দ্রুত বর্ধমান মধ্যবিত্তের আয় বৃদ্ধির সাথে সাথে  জীবন মান উন্নতির সংকল্পে ভাল মানের স্থায়ী পন্য এবং বাজার মূল্যে সাশ্রয়ী বিবেচনায়,রানাত অটোমোবাইলস প্রতি মানুষের আস্থা অবিচল।

ইতিহাস 
রানার অটোমোবাইলস লিমিটেড ২০০০ সালের জুলাইয়ে একটি প্রাইভেট লিমিটেড সংস্থা হিসাবে অন্তর্ভুক্ত হয়েছিল এবং ২০০০ এর পর থেকে মোটরসাইকেলের আমদানিকারক এবং ব্যবসায়ী হিসাবে এর বাণিজ্যিক কার্যক্রম শুরু করে। পরে এটি ২০১২ সালের জানুয়ারিতে পাবলিক লিমিটেড সংস্থা হিসাবে রূপান্তরিত হয় এবং মোটরসাইকেলের উৎপাদন ও বিক্রয় ব্যবসা শুরু করে। এরপরে, সংস্থাটি ইঞ্জিন একত্রিত করার এবং মোটরসাইকেলের অন্যান্য অংশগুলি তৈরির সুবিধা স্থাপন করে। রানার্স মোটরসাইকেলের পরিসীমা ৮০ সিসি থেকে শুরু করে ১৫০ সিসি পর্যন্ত এবং প্রায় ১২টি মডেল রয়েছে।

কারখানা 

রাজধানী ঢাকা শহর থেকে প্রায় ৭০ উত্তরে ময়মনসিংহ জেলার ভালুকাতে রানার অটোমোবাইলের নিজস্ব উৎপাদন কারখানাটি অবস্থিত।  বিশাল এই কারখানাটি কোম্পানির নিজস্ব জমিতে প্রিফ্যাব্রিকেটেড ইস্পাত কাঠামোয় নির্মিত।

কারখানাটি চারটি সিরিজের বারোটি মডেল উৎপাদন করে। প্রতিদিন মোটর সাইকেল উৎপাদন সক্ষমতা ৫০০টি। 

রানার একটি প্রস্তুতকারক হিসাবে বিশেষত পণ্য বিকাশ এবং পরীক্ষার ক্ষেত্রগুলিতে তার গবেষণা এবং বিকাশ সুবিধাগুলি বাড়াচ্ছে।

প্রতিষ্ঠানের বাণিজ্যিক মুখপাত্র 
বাংলাদেশের ক্রিকেট দলের অধিনায়ক সাকিব আল হাসান রানার গ্রুপের বাণিজ্যিক মুখপাত্র হয়েছিলেন ২০১২ সালে।  তিনি জুলাই ২০১৭ সালে রানার অটোমোবাইলগুলির সাথে পরবর্তী দুই বছরের জন্য আরও একটি চুক্তি সই করেছেন।

তথ্যসূত্র

আরও পড়ুন 

 
 
 
 
 
 
 
 
 
 
 
 
 
 
 
 
 
 
 
 
 

ঢাকা ভিত্তিক প্রস্তুতকারক কোম্পানি
বাংলাদেশী মার্কা
বাংলাদেশের মোটরসাইকেল প্রস্তুতকারক
২০০০-এ প্রতিষ্ঠিত
২০০০-এ বাংলাদেশে প্রতিষ্ঠিত
রানার (ক্রিকেট)

রানার হচ্ছে ক্রিকেট খেলায় কোন দলের এমন সদস্য যে আহত ব্যাটসম্যানের পরিবর্তে উইকেটের মধ্যে দৌড়িয়ে রান সংগ্রহ করে। নিয়মটি ক্রিকেটের ২৫নং আইনের আওতায় এসেছে।  যখন কোনও ইনিংসে রানার ব্যবহার করা হয়, তখন ব্যাটসম্যান পজিশনে দাঁড়িয়ে স্বাভাবিক শট খেলে কিন্তু রান সংগ্রহের জন্য উইকেটের মাঝে দৌড়ায় না; বরং রানার তার হয়ে রান করে। বর্তমানে আন্তর্জাতিক ক্রিকেটে রানার ব্যবহার করা অবৈধ।

অবস্থান 
স্ট্রাইক চলাকালে রানার সাধারণত আহত ব্যাটসম্যানের ক্রিজে থাকে, তবে আম্পায়ারের বিবেচনার ভিত্তিতে পিচ থেকে দূরেও অবস্থান নিতে পারে; সাধারণত একজন রানার খেলায় ব্যবহৃত পিচের সমান্তরালে অবস্থান নেয়। আহত ব্যাটসম্যান যখন স্ট্রাইক বন্ধ করে দেয়, তখন সে স্কয়ার লেগ আম্পায়ারের কাছে (বোলারের শেষের দিকে নয়) অবস্থান নেয় এবং নিয়মিত খেলায় রানার বোলারের উইকেটের পাশে দাঁড়িয়ে থাকে।

শর্ত 
কোনন ব্যাটসম্যান কেবল তখনই একজন রানার ব্যবহার করতে পারবেন; যখন–
 যদি দুজন আম্পায়ার ঐকমত্যে পৌছান যে, ম্যাচ চলাকালীন ওই আহত ব্যাটসম্যান আর ভালোভাবে দৌড়াতে সক্ষম নয়।
 রানার অবশ্যই ব্যাটিং দলের সদস্য হতে হবে (একাদশে থাকতে হবে)। অর্থাৎ দলের দ্বাদশ খেলোয়াড় কখনোই রানার হতে পারবে না।

সম্ভব হলে রানারকে অবশ্যই সেই ইনিংসে আগে ব্যাট করে আউট হতে হবে। রানারের একমাত্র কাজ হচ্ছে উইকেটের মাঝে আহত খেলোয়াড়ের বদলে দৌড়ানো। রানারকে অবশ্যই যে ব্যাটসম্যানের হয়ে মাঠে নেমেছে, ব্যাট সহ সেই ব্যাটসম্যানের ব্যবহৃত সকল উপকরন ধারণ করতে হয়।

আউট 
আহত ব্যাটসম্যান বা তার রানারের যেকোন একজনও যদি খেলা চলাকালে পপিং ক্রিজের  বাইরে থাকে এবং ঐ মুহূর্তে যদি ফিল্ডাররা বল দিয়ে উইকেট ভেঙ্গে দেয়; তাহলে আহত ব্যাটসম্যান রান আউট কিংবা স্টাম্পড আউট হবেন। একজন রানার অবস্ট্রাক্টিং দ্য ফিল্ড সহ অন্যান্য আইনেরও অধীন।

আন্তর্জাতিক ক্রিকেট  
২০১১ সাল পর্যন্ত আন্তর্জাতিক ক্রিকেটে রানারের ব্যবহার বৈধ থাকলেও, ২০১১ সালের জুনে আইসিসির এক ঘোষণার ফলে ১ অক্টোবর থেকে আন্তর্জাতিক ক্রিকেটে রানার প্রথাটি বাতিল হয়ে যায়।

তথ্যসূত্র 

ক্রিকেট পরিভাষা
ক্রিকেটের নিয়ম-কানুন
ব্যাটিং (ক্রিকেট)
উইজডেন বর্ষসেরা কিশোর বিদ্যালয় ক্রিকেটার

উইজডেন বর্ষসেরা কিশোর ক্রিকেটার () সাংবার্ষিকাকারে প্রকাশিত উইজডেন ক্রিকেটার্স অ্যালমেনাক কর্তৃক ক্রিকেটারদের প্রদেয় সম্মাননাবিশেষ। উইজডেন প্রতিবেদনে বিদ্যালয় ক্রিকেটে অংশগ্রহণকারী খেলোয়াড়দের অবদানের কথার উপর ভিত্তি করে এ সম্মাননা প্রদান করা হয়ে থাকে।

ইতিহাস 
১৮৬৫ সালে উইজডেনের দ্বিতীয় সংস্করণ থেকে বিদ্যালয় ক্রিকেটের বিষয়ে প্রতিবেদন প্রকাশিত হয়ে আসছে। ঐ সংখ্যায় এটন কলেজ ও হ্যারো স্কুলের খেলার বিষয়ে প্রকাশিত হয়েছিল। ১৯১৮ ও ১৯১৯ সালে প্রথম বিশ্বযুদ্ধের কারণে কোন প্রথম-শ্রেণীর ক্রিকেট খেলা অনুষ্ঠিত হয়নি। ফলশ্রুতিতে, পাবলিক স্কুল থেকে পাঁচজন উইজডেন বর্ষসেরা ক্রিকেটারকে নির্বাচিত করা হয়। ২০০৮ সালে উইজডেন ক্রিকেটার্স অ্যালমেনাকের ১৪৪তম সংস্করণে প্রথমবারের মতো উইজডেন বর্ষসেরা কিশোর ক্রিকেটারের নাম ঘোষণা করা হয়। ‘বিদ্যালয় ক্রিকেট বিশেষতঃ প্রাদেশিক বিদ্যালয়ের পরিচিতি বৃদ্ধি করতে এ প্রচেষ্টা নেয়া হয়েছে’। ইয়র্কের সেন্ট পিটার্স স্কুলের ছাত্র জনি বেয়ারস্টোকে প্রথম বিজয়ী হিসেবে ঘোষণা করা হয়।

প্রথম আটটি পুরস্কারের সবকটি ব্যাটসম্যানদের দখলে ছিল। ডগলাস হেন্ডারসন ২০১০ সালের উইজডেন সংস্করণে এর আংশিক ব্যাখ্যা দেন। তিনি উল্লেখ করেছিলেন যে, কোন তরুণ পেস বোলারকেই দিনে ২১ ওভারের অধিক বোলিং করার সুযোগ দেয়া হতো না। ফলে, তাদের অধিক উইকেট লাভের সম্ভাবনা ক্ষীণতর হয়ে পড়ে। প্রথম তিন পুরস্কার গ্রহীতা - জনি বেয়ারস্টো, জেমস টেলর ও জস বাটলারকে ইংল্যান্ডের পক্ষে টেস্ট ক্রিকেটে অংশগ্রহণের সুযোগ দেয়া হয়।

তালিকা

পাদটীকা

তথ্যসূত্র 

উইজডেন
ক্রিকেট পুরস্কার ও র‌্যাঙ্কিং
বঙ্গবাজার

বঙ্গবাজার, ঢাকার ফুলবাড়িয়ায় অবস্থিত।  মূলত তৈরি পোশাক শিল্পের বাজারের জন্য বিখ্যাত। ১৯৫০ সালের মাঝ পর্ব পর্যন্ত পুরান ঢাকার রেলস্টেশন ছিল ফুলবাড়িয়ায়।  এই স্টেশন ঘিরেই মূলত গড়ে ওঠে এ বাজার। বর্তমানে ঢাকা দক্ষিণ সিটি কর্পোরেশনের মাধ্যমে দেশের অন্যতম তৈরি পোশাকের বাজার পরিচালিত হয়।

অবস্থান 

গুলিস্তানের পাশেই ফুলবাড়িয়ায় অবস্থিত বঙ্গবাজার।  বঙ্গবাজার মার্কেটটির পূর্বপাশে পুলিশ হেডকোয়ার্টার, দক্ষিণপাশে ফুলবাড়িয়া বাসস্ট্যান্ড, পশ্চিমপাশে সড়ক পেরিয়ে ঢাকা বিশ্ববিদ্যালয় এলাকা।

ইতিহাস 

ঢাকার প্রধান রেলস্টেশনের গা-ঘেঁষা বঙ্গবাজার। ১৯৬৫ সালে বঙ্গবাজারে হকার ও ছোট দোকানদার সংখ্যা বেশি ছিলো।  পরে সেখান থেকে রেলস্টেশন কমলাপুরে সরিয়ে নেওয়া হয়। পরে  ১৯৭৫ সালে ঢাকা পৌরসভা কর্তৃপক্ষ এখানে থাকা টিনশেড দোকান ভেঙ্গে পাকা বাজার গড়ার সিদ্ধান্ত নেয়। ১৯৮৫ সালে সিটি করপোরেশন জায়গাটির মালিকানা পায় এবং ১৯৮৯ সালে পাকা বিপণিকেন্দ্র নির্মিত হয়। নতুনভাবে তৈরি বাজারটির মোট আয়তন ২১ হাজার ২৫০ বর্গফুট। ১৯৮৫ থেকে ১৯৯০ সালের মধ্যে এটি তৈরি পোশাকের বাজার হিসেবে পরিচিতি লাভ করে। ২১ হাজার ২৫০ বর্গফুট জায়গায় অবস্থিত বঙ্গবাজার তিনটি ভাগে বিভক্ত। এগুলো হচ্ছে বঙ্গ গুলিস্তান, আদর্শ হকার্স মার্কেট এবং মহানগরী।

বিবরণ 

বঙ্গবাজারে দেশীয় গার্মেন্টস পোশাক খুচরা এবং প্রাইকারি ক্রয়-বিক্রয়ের জন্য দেশের বিভিন্ন প্রান্ত থেকে লোকসমাগম হয়। বঙ্গবাজারে প্রায় চার হাজার ছোট-বড় দোকান রয়েছে। এসব দোকানে কমদামে জামা, শাড়ি, লুঙ্গি, পাঞ্জাবি, ফতুয়া, পায়জামা, শার্ট-প্যান্ট সালোয়ার-কামিজ, শিশুদের পোশাকসহ বিভিন্ন ধরনের পোশাক কেনাবেচা হয়।

তথ্যসূত্র

বাংলাদেশের হাটবাজার
ঢাকার অর্থনীতি
ঢাকার পাড়া
ঢাকা বিভাগের জনবহুল স্থান
তহাবী শরীফ

মুখাতাসারুত তহাবী বা তহাবী শরীফ একটি হাদীস গ্রন্থ।রচনা করেছেন ইমাম তহাবী(রহ.)। হাদীস শাস্ত্রের এক নির্ভরযোগ্য গ্রন্থ।

কিতাবের নাম 
মুখতাসারুত তহাবী এর আসল নাম হলো- ‘শরহু মাআনিল আসার’। কখনও কখনও সংক্ষিপ্ত ও ছোট করে ‘মাআনিল আসার’ও বলা হয়। আসার বলতে রাসূল(সা.) এর হাদীস এবং সাহাবাদের বক্তব্যকে বুঝানো হয়।

লেখক 
কিতাবটির লেখক হলেন- আবু জাফর আহমদ ইবনে মুহাম্মদ ইবনে সালামাহ ইবনে আবদুল মালিক ইবনে সালমা আল-আজদী আল-হিজরী আল-মিসরী। তিনি আবু জাফর তহাবী নামে পরিচিত। ইমাম তহাবী ফিকহী মাসআলা বা বিষয়াবলীর ক্ষেত্রে ইমাম আবু হানীফা, ইমাম আবু ইউসুফ, ইমাম মুহাম্মদ, ইমাম জাফর এবং ইমাম হাসান বিন যিয়াদের উক্তিগুলো উদ্ধৃত করেছেন এবং তারপরে এটিকে বিশ্লেষণ করে একটিকে অগ্রাধিকার দিয়েছেন। কখনও তাদের বিপরীতে ব্যক্তিগত মতামত প্রদান করেছেন।।

হাদীস ও ফিকহের মিলন   
মুখতাসারুত তহাবী হাদিসের একটি দুর্দান্ত গ্রন্থ। এই গ্রন্থে হাদীস, ফিকাহ বা আইনশাস্ত্র , আসমায়ে রিজালের অনেক তত্ত্ব সুন্দরভাবে আলোচনা করা হয়েছে। এমন মিলন অন্য কোন গ্রন্থে সচারাচর খুব কমই দেখা যায়।

গ্রন্থ রচনার উদ্দেশ্য 
ইমাম তহাবীর এই গ্রন্থ সংকলনের উদ্দেশ্য শুধু হাদীস সংকলনই ছিল না বরং ইমাম আবু হানীফার মাযহাব ও চিন্তাধারা যে কোন ক্ষেত্রেই হাদীস বিরুদ্ধ ছিল না তা প্রমাণ করা। এই গ্রন্থ হাদীস ও ফিকাহের বিবরণ সুন্দরভাবে উপস্থাপিত হয়েছে। যা অন্যান্য হাদীস গ্রন্থে পাওয়া যায় না।

সংকলনের কারণ 
ইমাম তহাবী বলেছেন যে, “আলেমগণ আমাকে এমন একটি গ্রন্থ লেখার পরামর্শ দিয়েছেন যাতে হুুকুম-আহকাম বর্ণনা করার পাশাপাশি এ সম্পর্কিত হাদীস লিপিবদ্ধ করা হয়। যে মতানৈক্যগুলো রয়েছে তা দূর করা হয়। ঐ ব্যাখ্যাগুলো সংকলন করার কথা বলেছেন যা কুরআন, হাদীস, ইজমা এবং সাহাবায়ে কেরামের বক্তব্য দ্বারা প্রমাণিত হয়। এবং রহিত হুকুমগুলো রহিতকরণের কারণ দলিলসহ প্রমাণ করতে বলেছেন যাতে বিরোধিতাকারীদের জবাব দেওয়া হয়ে যায়।”

গ্রন্থের ধরন 
সমস্ত ইমামদের গ্রন্থের তুলনায় ইমাম তহাবীর রীতি ও ধরন  ভিন্ন ছিল। তিনি প্রথমে হাদীস উল্লেখ করেছেন। অতঃপর তিনি এই হাদীস থেকে নিসৃত হুকুম বর্ণনা করেছেন। অতঃপর তিনি এতদসংক্রান্ত মতানৈক্যগুলো উপস্থাপন করে হানাফীদের দলীল দিয়েছেন যা ঐ হাদীসের বিপরীত। এর জন্য অনেকগুলো হাদীস উপস্থাপন করেছেন। তারপর হানাফীদের রায়কে শক্তিশালী করার স্বার্থে উভয় হাদীসের মধ্যে সামাঞ্জস্য ও বৈপরীত্য দূর করে দিয়েছেন। হাদিসটির দূর্বলতা বা রহিত হওয়ার কারণ বর্ণনা করার পর সাধারণত প্রকৃতগত যুক্তি উপস্থাপন করতেন।

তথ্যসূত্র 

তহাবী শরীফ
হাদিস
হাদিস সংকলন
মুখতাসারুত তহাবী
হানাফী গ্রন্থ